Rezumatul Studiului 2 - În mijlocul sfeşnicelor

1. **Descoperirea lui Isus Hristos lui Ioan (Apocalipsa 1:9-18).**
	* **Unde: În Patmos (1:9).**
		+ CE ERA PE PATMOS?
			1. Pe mica insulă stearpă şi stâncoasă Patmos (16x10 km), romanii au stabilit acolo o colonie corecţională pentru deţinuţii politici.
		+ DE CE SE AFLA IOAN ACOLO?
			1. Fiind deja bătrân, a fost acuzat de erezie deoarece l-a predicat pe Isus Hristos. Din acest motiv, a fost exilat acolo de împăratul Domiţian (între anii 81 şi 96 d.Hr.).
		+ CE A FĂCUT ISUS PENTRU IOAN?
			1. La fel cum a fost cu tinerii în cuptorul cu foc şi s-a prezentat înaintea lui Ştefan în ziua martirajului său, Isus s-a prezentat înaintea lui Ioan cu cuvinte de speranţă şi încurajare în încercările lui.
		+ Când suferim încercări deoarece suntem martori credincioşi ai lui Isus, putem avea siguranţa că El este cu noi. Niciodată nu ne va abandona.
	* **Când: În ziua Domnului (1:10).**
		+ Cum să interpretăm „ziua Domnului”?
			1. *Duminica:* Această expresie aplicată la duminică (cum se face în ziua de azi) s-a folosit pentru prima dată la finalul secolului al II-lea. În timpul lui Ioan nu s-a folosit niciodată expresia aceasta pentru a indica ziua de duminică.
			2. *La A Doua Venire:* Aceasta implică faptul că Ioan avea deja o viziune a Celei de-a Doua Veniri când a avut această nouă descoperire (Is. 13:6; 2P. 3:10). Nu există în text nimic care să susţină această opţiune.
			3. *Sabatul:* În Vechiul Testament, Dumnezeu (Domnul) îl numeşte „al Meu”, adică, Sabatul este ziua Sa (Ex. 31:13; Is. 58:13). Isus însuşi s-a numit pe sine însuşi „Domn al Sabatului” (Mat. 12:8; Marcu 2:28). Asta înseamnă că Ioan a primit viziunea în Sabat, ziua Domnului.
	* **Cum: Ca mare preot (1:12-18).**
		+ Cum i s-a arătat Isus lui Ioan? Compară Apocalipsa 1:13-16 cu Daniel 10:5-6.
		+ Văzând similitudinile ambelor viziuni, putem fi siguri că cei doi profeţi au avut o viziune cu Isus Hristos. Daniel indică faptul că mantaua lungă pe care Ioan a văzut-o era de in (mantie preoţească).
		+ Fiecare mesaj către biserici include expresia „ştiu faptele tale” (2:2, 9, 13, 19; 3:1, 8, 15). Isus este totdeauna cu poporul Său şi Îl cunoaşte. Ne cunoaşte, deasemenea, pe fiecare în particular.
		+ El este cel care a murit şi a înviat. Are cheile morţii. Dacă chiar morţii sunt sub grija Sa, cu cât mai mult cei vii?
2. **Scrisorile către cele şapte biserici (Apocalipsa 1:11,19-20;2:1-7).**
	* Pauze de interpretare (1:11, 19-20).
		+ Semnificaţia mesajelor date celor şapte biserici din Asia se aplică pe trei nivele diferite şi complementare (1:19):
			1. IMEDIAT (ISTORIC): Un mesaj special al lui Isus pentru fiecare dintre bisericile care se adunau în şapte oraşe diferite din Asia Mică.
			2. VIITOR (PROFETIC): Un mesaj pentru fiecare epocă a istoriei bisericii din timpurile lui Ioan şi până în zilele noastre
			3. UNIVERSAL: Un mesaj pentru fiecare biserică şi fiecare credincios, în orice moment al istoriei.
	* **Mesajul către biserica din Efes (2:1-7).**
		+ Efesul era un oraş foarte important din Asia care a fost păstorit de Ioan însuşi. În el abunda imoralitatea şi magia (Fapte 19:19).
		+ În acest mediu turbulent, biserica s-a menţinut fermă, dar, aşa cum i s-a întâmplat vechiului Israel, a uitat de dragostea sa dintâi (Ieremia 2:2).
		+ Această biserică reprezintă fidel biserica creştină din primul secol (aprox. din 31 până în 100 d.Hr.).
		+ Pentru a-i menţine virtuţile şi a-i evita greşelile, noi trebuie să evităm sfatul inspirat:
			1. să ne amintim de dragostea dintâi;
			2. să ne pocăim;
			3. să lucrăm corect.